tomron87/hebrew-wikipedia-sentences-corpus huggingface dataset:
טדי ריילי הפיק את השיר יחד עם תרון "נף-יו" פימסטר לאחר מותו של ג'קסון.
ריילי גם כתב קטע גישור חדש, אותו ביצע טאריל ג'קסון, שכלל מילים שונות מאלו שהשאיר ג'קסון..
ב-3 בדצמבר 2010, עוד לפני יציאת האלבום "Michael", הושמע השיר לראשונה בתוכנית האירוח "המופע של אלן דג'נרס".
השיר יצא לראשונה כסינגל לתחנות הרדיו באיטליה ב-11 בפברואר 2011 ויום למחרת נכנס לרשימות ההשמעה של רדיו BBC 2.
וידאו קליפ של השיר פורסם ב-10 במרץ 2011. הווידאו כלל גרסת מיקס שונה מגרסת הסינגל: הקול של ג'קסון הופיע ללא אוטו-טיון, השיר כלל סימפול של השיר "Billie Jean" וקטע הגישור שנוסף בהקלטה לא נכלל בווידאו.
סופיה בוטלה הייתה הרקדנית הראשית בווידאו, יחד איתה הופיעו עוד כ-60 רקדנים.
נכון לנובמבר 2025, לשיר יש למעלה מ-84 מיליון צפיות ביוטיוב.
Honey, Honey (מותק, מותק) הוא הסינגל השני של להקת אבבא ב-1974 והוא כלול באלבום ווטרלו.
"Honey, Honey" נכתב על ידי ביורן אולבאוס, סטיג אנדרסון ובני אנדרסון, בביצוע אנייטה פלסקו ואנני-פריד לינגסטאד.
השיר הוקלט בשוודית, בנוסף לגרסה האנגלית.
זו הייתה ההקלטה הרשמית האחרונה של אבבא בשוודית, והייתה הבי-סייד של הסינגל השוודי "ווטרלו".
הגרסה האנגלית של "Honey, Honey" שוחררה עם "השיר של קינג קונג" בבי-סייד.
נכון לאפריל 2020 מונה ההשמעות של השיר ברשת הזרמת המדיה ספוטיפיי עומד על כ-26 מיליון.
Homogenic (שיבוש של המילה Homogeneous - "אחיד"), שיצא בספטמבר 1997, הוא אלבום האולפן השלישי של הזמרת האיסלנדית ביורק.
האלבום התקבל בהתלהבות גדולה על ידי המבקרים, שנהנו במיוחד מהשילוב בין מוזיקה אלקטרונית ומיתרים קלאסיים.
הומוג'ניק זכה למעמד של אלבום זהב בארצות הברית, והגיע בשיאו למקום הרביעי במצעד האלבומים הבריטי.
הומוג'ניק זכה גם למועמדות בטקס פרסי גראמי ב-1998 על האלבום האלטרנטיבי הטוב ביותר, וקליפ מתוך האלבום לשיר Bachelorette היה מועמד בתור הקליפ הטוב ביותר.
האלבום זכה לציון של חמישה כוכבים מהמגזין Allmusic וארבעה כוכבים מהמגזין רולינג סטון.
האלבום מסמן תפנית בקריירה של ביורק, בה פנתה לדרך יותר אקספרימנטלית מאשר בשני אלבומיה הראשונים, Debut ו-Post.
על זה שהומוג'ניק הוא שיבה הביתה: "משהו כזה, כן.
למרות שלא באמת, פיזית, חזרתי לאיסלנד.
המוזיקה בהומוג'ניק מאוד קרובה למוזיקה ששמעתי כילדה.
זה אלבום מאוד איסלנדי, במיוחד במקצבים.
אבל זה לא אלבום שלא היה שם אתמול; זה תמיד היה שם, זה רק היה צריך להתממש.
הקולות, המקצבים, הרגשות, כולם היו תמיד בתוך הראש שלי.
אני מסתכלת על זה כמסמך.
והכותרת של האלבום בעצם מסמנת שהמוזיקה באה מכיוון אחד פחות או יותר: ישר מהלב, מפני שבית זה איפה שהלב נמצא.
הפעם לא רציתי יותר מדי התערבות מאחרים".
על לרצות את עצמה: "עם הומוג'ניק פשוט החלטתי לא לרצות אף אחד אחר חוץ מאת עצמי, ואני מאוד נרגשת מהעובדה שאנשים עדיין מתעניינים".
על הכותרת "הומוג'ניק": "יש להכול טעם אחד, לכן זה נקרא הומוג'ניק." (...
אומרת ביורק, שמודה שהיא לא ידעה שהמילה הזאת לא נמצאת במילון אוקספורד האנגלי).
"אל תאשימו אותי, אני רק זרה אידיוטית".
על הרגשות בהומוג'ניק: "מבחינה רגשית, האלבום הזה הוא על להגיע לקרקעית ולהרוויח את דרכך למעלה.
אז זהו האלבום הכי קודר שעשיתי מבחינה רגשית, אבל יש בו הרבה תקווה".
כל השירים נכתבו על ידי ביורק, אלא אם מצוין אחרת.
Unravel - 3:17 (גאי סיגוורת', ביורק)
הסינגל הראשון מתוך האלבום היה "Jóga", שיצא בספטמבר 1997. שם השיר הוא הקדשה לחבר קרוב של ביורק שזהו כינויו, ולמולדתם איסלנד.
בשיר ישנם ביטים וולקניים מעורבבים עם מיתרים רומנטיים.
ביורק רצתה את הניגודיות הזאת בשביל הומוג'ניק.
לסינגל צולם קליפ בבימויו של הבמאי הצרפתי מישל גונדרי, ששיתף פעולה עם ביורק 7 פעמים נכון להיום.
הקליפ מראה נופים איסלנדים שונים וביורק מופיעה בו רק בהתחלה ולקראת הסוף.
הסינגל השני מתוך האלבום, "Bachelorette", יצא בדצמבר 1997. השיר טעון מבחינה אמוציונלית ומאוד תיאטרלי, כשהוא עוקב אחר הנושא של האלבום של ביטים ומיתרים.
לסינגל צולם קליפ, גם הוא בבימויו של גונדרי.
"Bachelorette" הוא החלק השלישי בטרילוגיה של שירים, הראשון מתוכם הוא "Human Behaviour" - מתוך אלבומה הראשון של ביורק, דביו.
השני הוא "Isobel" מאלבומה השני, פוסט.
ביורק מתארת את הסיפור של "Bachelorette" כ"איזובל הולכת אל העיר".
את שלושת השירים כתב משתף הפעולה הוותיק של ביורק, Sjón.
הסינגל השלישי הוא "Hunter", שיצא במרץ 1998, ובשיאו הגיע למקום 44 בטבלאות הסינגלים בבריטניה.
המילים הן על התהליך היצירתי של כתיבת שירים, ועל כך שביורק הרגישה שכעת היא אחראית לאי תעסוקתם של אנשים אחרים אם לא תכתוב שירים.
לסינגל צולם קליפ בבימויו של פול ווייט.
בקליפ ביורק מצולמת קירחת מהכתפיים ומעלה.
במהלך השיר היא עוברת טרנספורמציה איטית ולא רצונית לדב קוטב.
בסוף הקליפ היא מצליחה לחזור להיות אנושית לפני שהיא נעלמת אל תוך הרקע הלבן.
השיר הופיע גם בפסקול של הסרט תיקים באפלה.
הסינגל הרביעי הוא "Alarm Call", שיצא באוקטובר 1998. בשיאו הגיע למקום 33 בטבלאות הסינגלים בבריטניה.
השיר מדבר על התעוררות מחדש דרך מוזיקה.
יש הסבורים שהשיר הוא המשך ל-"Bachelorette", מפני שהמילים מזכירות במעט את האירועים שהתרחשו בהרפתקאותיה הקודמות של איזובל.
בקליפ, שצולם על ידי מעצב האופנה אלכסנדר מקווין, יש גם כן סימנים שגורמים לאנשים לחשוב שמדובר בהמשך ל-"Bachelorette".
לפי השקפה זו, הקליפ מראה את איזובל חוזרת לטבע אחרי שאשליותיה על העיר הגדולה התנפצו.
לכן ייתכן שזהו החלק הרביעי והאחרון בהרפתקאות איזובל.
הסינגל החמישי והאחרון הוא "All Is Full of Love".
הגרסה של השיר שנשמעת בקליפ אותו ביים כריס קאנינגהם היא למעשה הגרסה שהייתה אמורה להיות בדיסק, בעוד שהגרסה באלבום היא בעצם רמיקס של האווי בי, אחד ממפיקי האלבום.
הסינגל היה להיט אלטרנטיבי בארצות הברית.
לעומת זאת בבריטניה הסינגל הגיע רק למקום ה-24 בטבלאות הסינגלים.
הקליפ פורץ הדרך של הסינגל הראה שני רובוטים במצבים אינטימיים.
הקליפ זכה בפרסים רבים, וגם השיר עצמו זכה להערכת המבקרים ובפרסים רבים.
Homecoming הוא שיר של אמן ההיפ הופ האמריקאי, קניה וסט, בו משתתף גם סולן להקת קולדפליי, כריס מרטין.
השיר יצא בפברואר 2008, בתור הסינגל החמישי והאחרון מאלבומו של וסט, Graduation.
בהממלכה המאוחדת יצא השיר כהורדה דיגיטלית ותוכננה גם יציאתו על גבי תקליטור, תכנון שלא יצא לפועל.
למרות זאת, יצא הסינגל ב-18 בפברואר 2008 על גבי תקליט ויניל.
Homecoming דורג במקום ה-9 במצעד מכירות הסינגלים של בריטניה.
וסט ומרטין הכירו בשנת 2006 בקונצרט באולפני אבי רוד, שם הם חלקו ג'אם סשן מאולתר.
השיר הוא מחווה לעיר הולדתו של וסט, שיקגו.
בשיר מתוארת העיר כילדה צעירה בשם "ונדי", שם המזכיר את אחד מכינוייה של שיקגו, "The Windy City" (עיר הרוחות).
השיר הוקלט במקור עם פזמון שונה על ידי וסט וג'ון לג'נד תחת השם "Home", והופץ בשנת 2004 במיקסטייפ "Freshmen Adjustment".
למרות זאת, הגרסה של לג'נד לא זכתה להיכנס לאלבומו של וסט, אליו נכנסה לבסוף הגרסה אותה הקליט עם מרטין באולפני אבי רוד שבלונדון בשנת 2006.
הקליפ הרשמי לשיר יצא ב-1 באפריל 2008 באמצעות חשבון ה-Vimeo הרשמי של וסט, ומאוחר יותר בבלוג הרשמי שלו.
הקליפ כולו בשחור ולבן, כשהוא מציג מונטאז' של וסט הולך דרך אזורים שונים בעיר שיקגו לביתו.
Common, חברו של קניה בחברת התקליטים מופיע בקליפ.
מרטין נראה כשהוא מנגן בפסנתר ושר את הפזמון.
"Hometown Glory" (בעברית: "תהילת עיר הולדתי") הוא הסינגל הראשון של היוצרת והכותבת הבריטית אדל לאלבומה הראשון, 19. השיר יצא לאור כסינגל לראשונה ב-22 באוקטובר 2007. ב-2008 יצא השיר שנית כסינגל הרביעי של אדל.
אדל טוענת כי כתבה את השיר ב-10 דקות כאשר אמה ניסתה ללא הצלחה לשכנעה לעזוב את עיר מולדתה, מערב נורווד, למען לימודים אקדמיים.
לראשונה הוצא השיר על ידי ג'יים ט.
וחברת הקלטותיו, פק מייקר רקורדינגס.
השיר נחל כישלון הן במצעדים והן במכירות.
ב-2008 הוציאה אדל שנית את השיר כסינגל הרביעי באלבום בכורתה, 19. השיר הורד רבות מן האינטרנט ונחל הצלחה רבה בתחום המכירות.
שבוע אחרי הוצאתו זכה השיר להגיע לראש מצעד הסינגלים הבריטי.
ב-2010 קיבל השיר מועמדות בטקס גראמי, בקטגוריית "השיר הוואקלי הנשי הטוב ביותר".
מקוםתאריםמכירותארצות הברית (RIAA)זהב500,000בריטניה (BPI)פלטינה739,000קנדה (Music Canada)פלטינה80,000סיכוםבכל העולם3,668,915 מכירות + הזרמת מדיה בלבד
Honest Reporting הידוע גם בשמות HonestReporting או honestreporting.com) הוא ארגון לא-ממשלתי העוסק בביקורת התקשורת על מה שהוא תופס כהטיה כנגד ישראל.
לארגון יש שלוחות בארצות הברית, הממלכה המאוחדת, קנדה, וישראל.
מבקרי הארגון טוענים שהוא משתמש בטקטיקות כפייתיות כדי להשתיק ביקורת על המדיניות של ממשלת ישראל וכן שהוא שופר של ההסברה הישראלית.
ארגון HonestReporting (להלן HR) נוסד על ידי סטודנטים בריטים בשנת 2000, עם פרוץ האינתיפאדה השנייה בה נהרגו כ-1000 ישראלים בפיגועי טרור פלסטיניים וכ-4000 פלסטינים בפעולות צה"ל.
המשימה המוצהרת של HR היא לחשוף את מה שחבריו תופסים כהטיה כנגד ישראל בתקשורת המערבית.
לפי האתר הרשמי האירוע המכונן שגרם להקמת הארגון היה פרשת תמונת טוביה גרוסמן בה תמונה של נער יהודי מארצות הברית זב דם ושוטר ישראלי שהציל אותו מלינץ' בידי מתפרעים פלסטינים תוארה על ידי Associated Press כתמונה בה שוטר ישראלי תוקף נער פלסטיני.
בסופו של דבר פורסמה הבהרה המתקנת את הכיתוב השגוי ומפרטת את האמת לגבי התמונה.
את המימון להקמת אתר אינטרנט השיגו המייסדים ב-2001 מארגון אש התורה.
ב-2003 נוסד HonestReporting Canada (להלן HRC) כ"ארגון עצמאי, ללא מטרות רווח" שיושב בטורונטו, קנדה.
במרץ 2003 היה HR מבין הראשונים לחשוף את פרשת הכיתוב השגוי בתמונות שהפיצו חברי תנועת הסולידריות הבינלאומית (ISM) בנוגע למותה של רייצ'ל קורי בתאונה עם דחפור די-9 בשירות צה"ל: חברי ISM הפיצו תמונה של קורי מול הדחפור בה היא נראית בבירור למפעיל ונטען שצולמה מספר דקות לפני שנדרסה.
כאשר HR השוו זאת לתמונה של קורי כמה דקות אחרי שנפגעה, הם הסיקו לפי ההבדלים בדחפורים ובשמיים, שהתמונות לא צולמו בסמיכות זו לזו.
בעקבות החשיפה ומכתבים ששלח HR, סוכנויות הידיעות הוציאו תיקונים ו-ISM נאלצו להודות שתמונת "הלפני" צולמה מספר שעות לפני התקרית ולא בסמוך לה.
מאוחר יותר פרסם HR מאמר על כל התקרית, ובו פורסמו חלק ממסקנות תחקיר צה"ל שקבע על סמך עדויות ובדיקת פוליגרף שנהג הדחפור לא ראה את קורי, ושהיא לא נדרסה על ידי הדחפור אלא נהרגה מחתיכת בטון שדחף הדחפור ונפל על חלק גופה העליון.
בפברואר 2006 קיבל HR "מעמד של ארגון צדקה עצמאי בישראל כדי להשלים את מעמדו בארצות הברית וקנדה."
במרץ 2006, נוסד HonestReporting UK (להלן HRUK) בבריטניה בידי שני בריטים ששהו בחו"ל, המנהל ג'ו היימס (Joe Hyams) והעורך הבכיר סיימון פלוסקר (Simon Plosker).
ארגון HRUK שואף לקבל מעמד של ארגון צדקה רשום בבריטניה.
באוגוסט 2006 הוקמה אמותה בישראל בשם דיווח נאמן כדי לקדם את עבודת HonestReporting בארץ.
ב-2011 פרסם סיימון פלוסקר באתר HR מאמר מערכת, בו הוא מתאר את הממלכה המאוחדת כמרכז של "פעילות אנטי-ישראלית והתקפה על הלגיטימיות של ישראל" שמעודדת BDS והאשים את רוב כלי התקשורת בבריטניה, בפרט ה-BBC והגארדיאן, בהטיה אנטי-ישראלית ואף בעוינות גלויה נגדה.
מאמר זה הוא התחלה של מאמץ מרוכז של HR ו-HRUK בזירה הבריטית, במטרה לצמצם את ההטיה כנגד ישראל ולדאוג לסיקור הוגן ומאוזן של הסכסוך הישראלי-פלסטיני, כמו כן להילחם בדה-לגיטימציה כנגד ישראל.
המשימה של HR, כפי שהוא מצהיר עליה היא:
ישראל נמצאת בלב קרב על דעת הקהל - המתנהלת בעיקר באמצעות אמצעי התקשורת.
כדי להבטיח שישראל מוצגת בצורה הוגנת ומדויקת "'HonestReporting'" משגיח על אמצעי התקשורת, חושף מקרים של הטיה, מקדם איזון ושינוי תוצאות באמצעות חינוך ופעולה
לפי HR, מאז שנת 2000 הוא "קידם מאות התנצלויות, משיכת טענות ותיקונים מכלי חדשות" ושמאמציו "משנים את פני התקשורת והדיווחים על ישראל ברחבי העולם".
HR מגדיר את עצמו כ"ארגון המוקדש להגן על ישראל מפני דעות קדומות בתקשורת" ש"מטרתו לספק כלים חינוכיים ומקורות לכל מי שרוצה להגן על ישראל."
ארגון HR עוסק בביקורת התקשורת ובניתוח ידיעות העוסקות בסכסוך הישראלי-פלסטיני.
כאשר הוא מגלה ידיעה בה ישראל מוצגת באופן לא הוגן או כוללת מידע שגוי, הוא פועל לתיקונה ולהפצת האמת לגביה בקרב הציבור.
ארגון HR מפרסם באתרו ומפיץ דרך האינטרנט ידיעות לגבי פרסומים ותמונות בתקשורת שלטענתם מציגים את ישראל באופן לא הוגן ו/או כוללים סילופים ומידע שגוי, ובהן תוכן הפרסום המקורי והאמת לגביו.
בנוסף, פונה HR לכלי התקשורת השונים בדרישות שיפרסמו הבהרות, תיקונים או התנצלות במקרה שפרסמו ידיעה שגויה לגבי ישראל.
מדי שנה מפרסם האתר את מצעד "פרסי הסיקור הלא הוגן" (Dishonest Reporting Awards) בו הוא בוחר בכלי תקשורת שבלטו במיוחד בסיקור אנטי-ישראלי, לא הוגן, לא מאוזן או עם מידע שגוי.
בנוסף לכך, הפיק HR סרט תיעודי הדן בסכסוך הישראלי-ערבי בשיתוף קרן קלריון.
סרט נוסף שהפיק אותו צוות הוא "אובססיה: מלחמתו של האסלאם הרדיקלי כנגד המערב" (Obsession: Radical Islam's War Against the West).
כמו כן HR מפיק ומפיץ סרטוני וידאו בהם What Really Happened?
ל-HR ערוץ ביוטיוב ובו סרטוני הסברה, חלקם מופצים דרך פודקאסטים.
HR מואשם על ידי מבקריו בהצגת טענות לא מדויקות, מעוותות ומטעות.
במאמר שפרסם רוברט פיסק בעיתון אינדיפנדנט, הוא טען שקוראים של HR שולחים מכתבי שנאה כנגד כותבים שאת נקודת המבט שלהם הם לא אוהבים, בהתבסס על מידע מוטעה ושגוי.
בתגובה פרסם HR מאמרים ביקורתיים על פיסק באתרם.
ארגון HR, כאשר חושף הטיה בתקשורת, מבקש פשוט מקוראיו "לשלוח את הערותיכם ל-<שם כלי התקשורת> - וזכרו לכלול את הכתובת שלכם ומספר הטלפון אם אתם רוצים שיפרסמו את תגובתכם."
ג'ורג' ברס, הכותב עבור Freedom From Religion Foundation (קרן החופש מדת), ביקר את HR כעוסקים ב"תעמולה ישראלית".
לעיתים קרובות, אלה המכונים משגיחי תקשורת, שאומרים שהאינטרס היחיד שלהם הוא הגינות ואיזון, יתפסו למילה או ביטוי ויתעלמו מההקשר.
קחו את המקרה של מאמר המערכת של Philadelphia Inquirer שקרא הן לראש אש"ף יאסר ערפאת וראש הממשלה הישראלי אריאל שרון "עקשנים (מילולית: ראשי-חזיר) והרסניים".
בעלון הקורא לקוראים להתלונן על ה"אינקוויירר" HonestReporting.com השמיט את ההתייחסות לערפאת כדי להפוך את מאמר המערכת להישמע כהתקפה חד-צדדית על שרון.
הוא עוקב אחר התקשורת הקנדית וסיקורה את ישראל והמזרח התיכון כדי לקדם "דיווח מאוזן, מדויק ולא מוטה" על ישראל.
HRC הוקם ב-2003 כארגון עצמאי ללא מטרות רווח בטורונטו, קנדה.
באפריל 2008 פתח HRC משרדים במונטריאול, דבר שהעניק להם מעמד לאומי ודו-לשוני.
HRC מתכנן להרחיב את פעילותו ואת סניפיו לערים גדולות נוספות בקנדה, ולהרחיב את פעילותו למעקב אחרי מאמרים אקדמיים ומאמרי סטודנטים בקמפוסים ובאוניברסיטאות העוסקים בסכסוך הישראלי-ערבי.
המנהל בפועל של HRC הוא מייק פגלמן ועוזר המנהל הוא פול אגוסטון.
חבר הפרלמנט השמרן והשר פיטר קנט היה חבר במועצת המנהלים של HRC.
Honey Pie הוא שיר של להקת הביטלס מהאלבום The Beatles (האלבום הלבן הכפול), 1968. השיר נכתב על ידי פול מקרטני (הקרדיט ניתן גם לג'ון לנון).
השיר מדבר על אישה שהפכה לשחקנית מצליחה בארצות הברית, והמאהב שלה שרוצה להצטרף אליה באנגליה.
השיר הוקלט בראשון לאוקטובר ולשיר הוקלט רק טייק אחד שהוקלט ביום הראשון.
השיר בוצע מחדש על ידי אמנים שונים, ביניהם ברברה סטרייסנד, רביעיית גולדן גייט וזמרי המלך.
"Honey" (בעברית: "דבש") הוא סינגל שהוקלט על ידי הזמרת הפינית אוולינה, בשיתוף מיקאל גבריאל.
הסינגל יצא לאור ב-9 בדצמבר 2015, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל השני מתוך אלבום הבכורה שלה, 24K.
הסינגל זכה להצלחה רבה בפינלנד, כאשר הפך לראשון של אוולינה שהצליח להגיע לפסגת המצעד הרשמי שמייצג את המדינה.
בנוסף, קיבל השיר תואר "פלטינה כפולה", בפינלנד והפך לראשון שלה שעשה זאת.
לאחר שהוציאה את הסינגלים "Vuoristorataa", ו-"Rakkaudesta lajiin" ביחד כסינגל אחד, הוציאה אוולינה את "Honey", ששימש כסינגל השני מתוך אלבום הבכורה שלה, 24K.
את הסינגל כתבו אנרי לאנץ, אוולינה טמנאלאקסו, מיקאל סולמן, וסימו פירחונן, והוא הופק על ידי לאנץ שהפיק גם את האלבום.
הווידאו קליפ הנלווה שצולם לשיר הועלה ב-28 בדצמבר 2015, לערוץ ה-Vevo של אוולינה.
בקליפ ניתן לראות תחילה ניתן לראות ציור של חוצן ועליו איקס אדום.
לאחר מכן ניתן לראות זוג שמטייל בטבע, ולפתע משהו משתלט על הגבר.
לאורך כל הקליפ חברתו של הגבר שמאבד את שפיותו מנסה להציל אותו בכך שגוררת אותו ומרימה אותו למקום שייסע לו.
לבסוף, שניהם נופלים והיא מחזיקה אותו בידיה ובוכה בידיעה שהוא מת.
לבסוף באורך פלא הוא חוזר לתחייה, ושניהם מחייכים.
בין לבין ניתן לראות את אוולינה במסך צהוב ועמום שרה את השיר ביחד עם מיקאל גבריאל.
נכון לספטמבר 2017, הקליפ הוא נצפה ביותר של אוולינה, כאשר מונה הצפיות שלו עולה על למעלה מ-8 מיליון צפיות.
הסינגל נכנס ישירות למקום ה-1 במצעד הפיני, והפך לראשון של אוולינה שעשה זאת.
"Honey, I'm Home" (בעברית: "מותק, אני בבית") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי Come On Over.
השיר יצא לאור ב-19 באוגוסט 1998, כסינגל השישי מתוך האלבום.
השיר זכה להצלחה מסחרית נאה, כאשר סדר גודל מכירותיו בעולם עומד על למעלה מ-200,000 עותקים.
השיר זכה להצלחה רבה במצעדים כאשר בשיאו הגיע למקום; ה-1 במצעד שירי הקאנטרי שבארצות הברית, וה-1 במצעד שירי הקאנטרי שבקנדה.
השיר כמו כל שירי האלבום נכתב על ידי שאניה טוויין ורוברט ג'ון "מאט" לאנג, והוא הופק על ידי לאנג גם כן.
את השיר שרה טוויין בעיקר בשני סיבובי ההופעות: "Come On Over Tour", ו-"Up!
Tour", שלה, ואף שרה אותו גם כשהופיעה בסופרבול.
לשיר לא צולם ווידאו קליפ מלא, אך בכל זאת חתכה טוויין חלק ניכר מהופעת עבר שלה ששימה כקליפ הרשמי של השיר.
לאורך ההופעה ניתן לראות את טוויין על הבמה שרה את השיר ומעריציה ביחד איתה.
מונה הצפיות של הקליפ נכון לאוקטובר 2017, עומד על למעלה מ-9 מיליון צפיות.
השיר הצליח להגיע לשתי צמרות מצעדי קאנטרי שונות ובנוסף, להיכנס לשני מצעדי סוף שנה.
Honey (בעברית: מותק) הוא סינגל של הזמרת מריה קארי מתוך אלבומה Butterfly.
השיר יצא לאור ב-29 באוגוסט 1997 כסינגל הראשון והפותח מתוך האלבום, על ידי חברת התקליטים קולומביה רקורדס.
השיר נכתב והופק על ידי קארי עצמה, שון קומבס, קיו-טיפ וסטיבן ג'יי.
השיר מסמפל את השיר "Hey DJ" של להקת World's Famous Supreme Team ואת השיר "The Body Rock" של להקת Treacherous Three ולכן הכותבים של שני השירים האלו קיבלו קרדיט בכתיבה.
השיר נחשב לשיר פורץ דרך בקריירה של קארי מכיוון שעזר לה להיכנס לתוך עולם מוזיקת ההיפ-הופ.
השיר זכה לשבחים רבים מהמבקרים ואף הרבה מהם כינו את המעבר של מריה להיפ-הופ כ"גאוני".
השיר זכה להצלחה רבה בעולם, בארצות הברית הוא הגיע למקום הראשון כבר בשבוע הבכורה שלו ובכך הפך לשיר השלישי של מריה לעשות זאת מה שהפך אותה לזמרת שעשתה זו הכי הרבה פעמים במהלך ההיסטוריה עד לאותו זמן.
הוא נשאר במקום הראשון במשך 3 שבועות.
בנוסף הוא גם הצליח להגיע לחמישייה הפותחת במדינות רבות ביניהם קנדה, ניו זילנד, ספרד ובריטניה.
במדינות כמו אוסטרליה ושוודיה השיר הגיע לעשירייה הפותחת ול-20 העליונים בעוד מדינות רבות בעולם.
בנוסף לכך, השיר קיבל 2 מועמדויות בגראמי בקטגוריות: "הביצוע הנשי הטוב ביותר בשיר R&B" ו-"שיר ה-R&B הטוב ביותר".
במשך השנים השיר הפך להיות אחד מהשירים אותם מריה שרה הכי הרבה בסיבובי הופעות כאשר נהגה גם לשיר את גרסת הרמיקס של השיר.
כמו כן, זכה בפרס הווידאו קליפים של MTV בקטגוריית "הקליפ הנשי הטוב ביותר".
השיר גם ידוע בזכות הקליפ שלו אשר היה בעל אופי מיני יותר מאשר הקליפים הקודמים של קארי.
הקליפ נפתח בכך שרואים את קארי מוחזקת כבת ערובה באחוזה אך מצליחה להימלט ממנה.
היא נמלטת באמצעות אופנוע ים בעוד האנשים מהאחוזה פותחים אחריה במרדף.
בסיום המרדף היא מגיע לחוף שם היא מכירה גבר זר ומתאהבת בו.
אנשים רבים טענו כי הקליפ הוא למעשה מטפורה לנישואים הלא מוצלחים של קארי, כמו למשל האישה שכלואה באחוזה הוא סממן להרגשת החנק והכליאה שקארי הרגישה בנישואים שלה, בעוד האחוזה המפוארת מציגה את העושר הכלכלי שכביכול לא סיפק אותה ואף על פיו הרגישה כלואה.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,276,000בריטניה (BPI)כסף200,000ניו זילנד (RMNZ)זהב5,000 מכירות + הזרמת מדיה בלבד
Homecoming: The Live Album (בעברית: בחזרה הביתה: אלבום הופעה) הוא אלבום הופעה החמישי של ביונסה.
האלבום יצא לאור ב-17 באפריל 2019 דרך חברת התקליטים קולומביה רקורדס.
האלבום הוקלט במהלך בפסטיבל קואצ'לה שבו הופיעה ביונסה.
האלבום ליווה את הסרט על המופע של ביונסה שנקרא, "Homecoming", שהופיע לראשונה באותו היום בנטפליקס.
ב-17 באפריל 2019, יצא הסרט "Homecoming" בשיתוף נטפליקס, עם זאת, יצא גם אלבום מותך ההופעה.
"Homicide" הוא שיר שהוקלט על ידי הראפר האמריקאי לוג'יק בשיתוף הראפר האמריקאי אמינם.
השיר נכתב על ידי לוג'יק ואמינם בעזרת מפיקי השיר ברגמה ושרום.
השיר יצא ב-3 במאי 2019, בתור הסינגל השלישי מאלבומו של לוג'יק Confessions of a Dangerous Mind.
ב-1 במאי 2019 לוג'יק הודיע על השיר במדיה החברתית וחשף את עטיפת השיר ואת תאריך השחרור שלו, ה-3 במאי.
עטיפת השיר מזכירה את עטיפות השירים האחרים מתוך האלבום Confessions of a Dangerous Mind.
"Honey Boo" הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הלהקה CNCO.
השיר יצא לאור ב-3 באפריל 2020, על ידי חברת התקליטים סוני מיוזיק לטין, כסינגל שלא מתוך אלבום.
השיר קיבל מועמדות בטקס פרסי הווידאו קליפים של MTV, בקטגוריית "הכוריאוגרפיה הטובה ביותר".
השיר הגיע למקום ה-62 במצעד השירים שבארגנטינה.
השיר נכתב על ידי נאטי נטשה, טיירון הרננדז, רפאל רודריגז, רפאל פינה, פטריק רומנטיק, אובימל מלדונאדו, דניאל רונדון, ריצ'רד קמאצ'ו, אריק בריאן קולון, זבדיאל דה ג'יזס, כריסטופר וולז וג'ואל פימנטל והופק על ידי רפאל רודריגז.
השיר הוא שיר בסגנון הפופ הלטיני, המשלב בתוכו את סגנון הרגאטון.
הווידאו קליפ הרשמי של השיר הועלה לערוץ היוטיוב של CNCO ב-3 באפריל 2020, בשידור חי.
הקליפ צבר למעלה מ-70 מיליון צפיות.
אזורתאריך יציאהפורמטחברת תקליטיםמקורכלל העולם3 באפריל 2020הזרמת מוזיקה • הורדה דיגיטליתסוני לטין
Homecoming (בתרגום חופשי: "שיבה הביתה") הוא מנהג של קבלת פני סטודנטים לשעבר בחזרה וחגיגת קיומו של ארגון מסוים.
הוא נהוג בבתי ספר תיכונים, קולג'ים וכנסיות רבות בארצות הברית, ובמידה פחותה יותר גם בקנדה.
המסורת של שיבה הביתה מקורה במשחקי כדורגל בוגרים שהתקיימו במכללות ובאוניברסיטאות מאז המאה ה-19. בתי ספר רבים ביניהם אוניברסיטת ביילור , סאות'ווסטרן , אוניברסיטת אילינוי באורבנה-שמפיין ואוניברסיטת מיזורי טענו כי הם אלה שקיימו את השיבה הביתה המודרנית הראשונה.
עם זאת, ה-NCAA, משחק הלוח Trivial Prusuit ואזכורים מסדרת הטלוויזיה NCIS מייחסים את השיבה הביתה הראשונה למשחק כדורגל מ-1911 של אוניברסיטת מיזורי שאליו הבוגרים עודדו להגיע.
אירוע זה היה הראשון מסוגו שהתמקד במצעד ובמשחק כדורגל, ובעקבות ההצלחה הפך לאירוע שנתי.
Homework (בעברית: שיעורי בית) הוא אלבום הבכורה של צמד המוזיקה האלקטרונית הצרפתי דאפט פאנק, שיצא בתאריך ה-17 בינואר 1997 תחת הלייבלים וירג'ין רקורדס ו-Soma Quality Recordings.
הצמד הפיקו את השירים מבלי תוכניות להוציא אלבום.
לאחר עבודה שהתפרשה על גבי חמישה חודשים, ובה עבדו על חומרים שהיו אמורים להיות סינגלים נפרדים, הם החשיבו את החומר טוב מספיק על מנת שיכללו בתוך אלבום.
הצלחת האלבום הביאה תשומת לב עולמית למוזיקת ההאוס הצרפתית.
Homework נכנס למצעדי מוזיקה ב-14 מדינות שונות, והיה בשיאו כאשר הגיע למקום השלישי במצעד האלבומים הצרפתיים, למקום 150 במצעד בילבורד 200 האמריקאי, ולמקום השמיני במצעד האלבומים הבריטי.
עד לפברואר 2001, האלבום מכר מעל לשני מיליון עותקים ברחבי העולם וצבר תארים של אלבום זהב ופלטינה.
סך הכל, Homework קיבל ביקורות חיוביות.
באלבום נמצאים סינגלים אשר השפיעו משמעותית על מוזיקת ההאוס הצרפתי ועל סצנת מוזיקת הדאנס העולמית, כולל הסינגלים "Da Funk" ו-"Around the World" אשר נכנסו למצעד שירי הדאנס קלאב של בילבורד, ושהשני מביניהם נכנס למצעד בילבורד הוט 100 והגיע למקום ה-61.
בשנת 1993, תומא בנגלטר וגי-מנואל דה הומם-קריסטו, חברי הצמד דאפט פאנק, הציגו דמו של המוזיקה האלקטרונית שלהם לדיג'יי סטיוארט מקמילן במסיבת רייב ביורודיסני.
התכנים שעל הקלטת יצאו לאור על הסינגל "The New Wave" ב-11 באפריל 1994, על ידי "Soma Quality Recordings", לייבל טכנו והאוס סקוטי אשר נוסד ב-1991 ובין מקימיה נמנית להקתו של מקמילן, "Slam".
דאפט פאנק שבו לסטודיו במאי של 1995 על מנת להקליט את הסינגל "Da Funk", אשר יצא מאוחר יותר באותה שנה בנוסף לשיר "Rollin' & Scratchin'" תחת הלייבל "Soma".
בהתאם לפופולריות הגוברת של הסינגלים של הצמד, לייבלים התחילו מעין "מלחמת הצעות" בינם, דבר אשר הוביל לכך שהצמד הוחתם בסופו של דבר בחברת וירג'ין רקורדס בשנת 1996.
מאוחר יותר, ריצ'רד בראון מ-"Soma" ציין לגבי הצמד ועזיבתם: "אומנם היינו עצובים לאבד אותם לוירג'ין, אבל היה להם את הסיכוי להצליח בגדול, דבר שהם רצו, וזה לא קורה הרבה ללהקה שהוציאה רק שני סינגלים.
וירג'ין הוציאו מחדש את "Da Funk" בנוסף לבי סייד "Musique" ב-1996, שנה לפני שהוציאו את "Homework".
בנגלטר ציין מאוחר יותר כי הבי סייד "לעולם לא היה אמור להיכלל באלבום, ולמעשה, 'Da Funk' נמכר כסינגל יותר מאשר Homework, אז כך או כך, יש יותר אנשים שיש להם את השיר כסינגל בפני עצמו מאשר שהוא היה על האלבום.
זה בגדול הופך את הסינגל לפיצ'ר כפול."
האלבום הוקלט ומוקסס בסטודיו של דאפט פאנק, ה"דאפט האוס" בפריז.
הוא עבר מאסטרינג על ידי נילש פאטל בסטודיו "The Exchange" בלונדון.
בנגלטר ציין כי "על מנת להיות חופשיים, היינו חייבים להיות בעלי השליטה.
כדי להיות בשליטה, היינו צריכים לממן את מה שהיינו עושים בעצמנו.
הרעיון העיקרי היה להיות חופשיים." דאפט פאנק דנו בשיטה שלהם עם ספייק ג'ונז, במאי הקליפ לשיר "Da Funk".
הוא ציין כי "הם עשו הכל על סמך איך שהם רצו לעשות את זה.
לעומת 'הו, הוחתמנו בלייבל הזה, אנחנו מוכרחים להשתמש בתוכנית שלהם'.
הם לעולם לא רצו לעשות משהו שיגרום להם להתבאס מליצור מוזיקה."
על אף שוירג'ין רקורדס מחזיקים בזכויות הפצה בלעדיות על החומר של דאפט פאנק, הקלטות המאסטר של הצמד עדיין בבעלותם דרך לייבל התקליטים שהקימו, "Daft Trax".
דאפט פאנק הפיקו את השירים הכלולים ב-"Homework" בלי תוכנית להוציא אלבום.
בנגלטר ציין כי "זה היה אמור להיות רק לקט של סינגלים, אבל כתבנו כל כך הרבה שירים לאורך תקופת זמן של חמישה חודשים ששמנו לב שיש לנו אלבום טוב." הצמד סידרו את רשימת השירים כך שתכסה ארבעה צדדים של שני תקליטי ויניל.
דה הומם-קריסטו ציין, "לא היה נושא מכוון כלשהו בגלל שכל השירים הוקלטו לפני שסידרנו את רשימת השירים.
הרעיון היה לשפר את השירים על ידי לסדר אותם איך שסידרנו אותם; לעשות את זה 'יותר' כאלבום." המוזיקה והמילים לאלבום נכתבו כולם בחדרו של בנגלטר.
השם Homework, כך בנגלטר הסביר, קשור ל"עובדה שעשינו את התקליט בבית, באופן מאוד זול, מאוד מהר, וספונטני, בניסיון לעשות דברים מגניבים".
רוב השירים באלבום הם אינסטרומנטליים, אך ישנם כמה שירים בהם ניתן להאזין לשירה של הצמד.
רוב המילים בשירים אלו הן חזרתיות, כמו בשיר Around the World, שם המשפט היחיד שנאמר הוא "Around the World", כשם השיר.
"Daftendirekt" הוא חלק מביצוע בהופעה חיה אשר הוקלט בגנט, בלגיה; הקטע שירת כחשיפה להופעות החיות של דאפט פאנק ונבחר להיות הפתיח לאלבום.
הביצוע אירע בקונצרט "I Love Techno" הראשון, אירוע אשר אורגן חלקית על ידי "Fuse" ו"On the Rox" ב-10 בנובמבר 1995. ג'נט ג'קסון סימפלה את "Daftendirekt" בשירה "So Much Betta", אשר נכלל באלבום האולפן העשירי שלה, Discipline, שיצא בשנת 2008.
השיר הבא באלבום, "WDPK 83.7 FM", הוא מחווה לרדיו FM בארצות הברית.
השיר שמושמע לאחר מכן, "Revolution 909", הוא רפלקציה על העמדה של הממשלה הצרפתית כנגד מוזיקת דאנס ומסיבות רייב.
"Revolution 909" עוקב לשיר "Da Funk", אשר שולף מאפיינים ממוזיקת פאנק ואסיד.
על פי אנדרו אש מ-"Boca Raton News", הלחן של השיר "בנוי על גיטרת פאנק קופצנית כדי להעביר את מסר השיר של כיף סתמי".
בנגלטר הביע כי הנושא של "Da Funk" כלל חשיפה של אלמנט פשוט ומשונה שנהיה מקובל ומתפתח לאורך הזמן.
השיר "Phœnix" משלב אלמנטים של מוזיקת גוספל ומוזיקת האוס.
הצמד החשיבו את "Fresh" כשיר קליל עם מבנה הומוריסטי.
איאן מאת'רס מ-"Stylus Magazine" ביקר את השיר, וציין כי הוא "פשוט לא מרגיש כמו החוף רק בגלל הגלים הנשמעים ברקע".
הסינגל "Around the World" נושא השפעות מהשיר של גרשון קינגסלי "Popcorn".
הקליפ לשיר בוים על ידי יוצר הסרטים, זוכה פרס האקדמיה הצרפתי, מישל גונדרי, שהשווה את קטע הבס בשיר לקטע של "Good Times" של Chic.
כריס פאוור מ-"BBC Music" קרא לשיר "אחד מהשירים הקליטים של העשור".
הוא ציין כי הוא היה "דוגמה מושלמת לסאונד של דאפט פאנק בנקודתו הכי נגישה: קטע בס פוסט-דיסקו בוגי, עם קמצוץ מינימלי של מלודית סינת', ועם הוק אחד מתמיד".
איאן מאת'רס מ-"Stylus Magazine" אמר כי "אין מצב שתרצו לשמוע את Homework מבלי Around the World".
השיר "Teachers" הוא ריף על השיר של פריס מיטשל "!!Ghetto Shout Out", שיצא ב-1995 תחת הלייבל "Dance Mania".
השיר הוא מחווה למספר השראות של דאפט פאנק מסוגת מוזיקת האוס צרפתית, כולל משתפי פעולה לעתיד כמו Romanthony, DJ Sneak וטוד אדוארדס.
"Indo Silver Club" מכיל סמפל מהשיר "Hot Shot" של הזמרת קרן יאנג.
לפני כלילתו ב-"Homework", הוא שוחרר כסינגל בידי הלייבל Soma Quality Recordings בשני חלקים.
לסינגל לא היה קרדיט לאף אמן על האריזה, ועל זאת נחשב כי נוצר על ידי המפיקים הבדיוניים "Indo Silver Club".
השיר האחרון, Funk Ad" הוא קטע מהשיר "Da Funk" אשר נוגן ברוורס.
ב-Homework מוצגים סינגלים אשר השפיעו משמעותית על מוזיקת האוס צרפתית ועל סצנת מוזיקת הדאנס העולמית.
הסינגל הראשון מהאלבום, "Alive", נכלל כבי סייד בסינגל "The New Wave", אשר יצא באפריל של שנת 1994.
הסינגל השני מהאלבום היה הסינגל "Da Funk".
תחילה הוא יצא על ידי הלייבל "Soma" בשנת 1995, ולאחר מכן יצא מחדש תחת הלייבל של וירג'ין רקורדס בשנת 1996. השיר נהפך לסינגל הראשון של הצמד אשר דורג במקום הראשון במצעד שירי הדאנס קלאב של בילבורד.
הסינגל הגיע למקום השביעי במצעד הבריטי והצרפתי.
הסינגל השלישי, "Around the World", היה להצלחה מסחרית ומבוקרת והיה הסינגל השני של הצמד אשר הגיע למקום הראשון במצעד שירי הדאנס קלאב של בילבורד.
בנוסף, הגיע הסינגל למקום ה-11 במצעד הסינגלים האוסטרלי, למקום החמישי במצעד הסינגלים הבריטי, ולמקום ה-61 במצעד בילבורד הוט 100.
באוקטובר 2011, מגזין NME דירגו את "Around the World" במקום ה-21 ברשימתם "150 השירים הטובים ביותר מ-15 השנים האחרונות".
הסינגל השלישי מהאלבום, "'Burnin", יצא בספטמבר של שנת 1997 ונבחר למקום ה-30 במצעד הסינגלים הבריטי.
הסינגל האחרון מהאלבום היה "Revolution 909".
הוא שוחרר בפברואר של שנת 1998 והגיע למקום ה-47 במצעד הסינגלים הבריטי ולמקום ה-12 במצעד שירי הדאנס קלאב של בילבורד.
עטיפת האלבום מציגה את הסמליל של הלהקה הצבוע באדום כשהוא על גבי רקע של בד סאטן שחור.
את הסמליל עיצב חבר הצמד דה הומם-קריסטו.
הקונספט של העטיפה ילווה את דאפט פאנק באלבומיה הבאים כאשר על העטיפות יופיעו הלוגו של הלהקה, אך בצבעים וטקסטורות שונות, ומאחוריו יופיע רקע שחור (כדוגמת Discovery שבו הכתב מופיע בצבע כסוף, השתקפות הכתב היא בצבעי הקשת והטקסטורה של הלוגו נראית כמו מתכת במצב צבירה נוזל).
ההצלחה של Homework הביאה תשומת לב מרחבי העולם למוזיקת האוס פרוגרסיבית צרפתית והביאה תשומת לב למוזיקת האוס צרפתית.
לפי הוילג' ווייס, האלבום חידש את מוזיקת ההאוס וסטה מנוסחת מוזיקת הדאנס האירופאית.
בספר "1001 אלבומים שאתה חייב לשמוע לפני שאתה מת", המבקר אלכס ריינר מציין כי Homework קושר את סגנונות המועדון המבוססים ל"אקלקטיות המתפתחת" של סוגת ה"ביג ביט".
לטענתו, האלבום שימש הוכחה לכך ש"יש למוזיקת דאנס יותר מסמים וסאונדים מתוכנתים בקלידים."
מגזין קלאש תיארו אותו כ"נקודת כניסה" נגישה ל"שירה מתפתחת על סף הכניסה למיינסטרים".
בשנת 2009, בריאן לינדר מ-"IGN" תיאר את Homework כאלבומו השלישי הטוב ביותר של הצמד.
הוא קיטלג את הדרך בה השתמשו בכישרונם הייחודי על מנת לשלב את סגנונות ההאוס, אסיד, טכנו ופאנק אל תוך האלבום כ"הישג מסחרר".
הוא הסו מ"eMusic" הסכים, ושיבח את Homework על האופן בו תפס "תחושה של חקר וגילוי" כתוצאה מ"שנים של חקר מעמיק של מיטב תקליטי ההאוס, טכנו, אלקטרו והיפ הופ".
דייוויד בראון כתב באנטרטיינמנט וויקלי, שהצמד ידע להשתמש ב"שילוב העליז שלהם של היפ הופ, אמביינט וטכנו" כדי ליצור את האלבום.
הוא כינה את האלבום כ"דיסקו האידיאלי לאנדרואידים".
שון קופר מ-AllMusic כינה את האלבום "קלאסיקה כמעט ודאית" ו"חיוני".
כריס פאוור מ-"BBC Music" השווה את הגישה של "פחות זה יותר" שבאה לידי ביטוי באלבום לשימוש בקומפרסורים "מחווה סונית" לתחנות רדיו FM ש"תרמו לאובססיות הצעירות ברוחן של דאפט פאנק".
סאל סינקמני מ-"Slant Magazine" כתב כי "על אף שכמה שירים יותר פרועים מאשר מדויקים", יותר להקות מודרניות שאפתניות כמו האבלנצ'ז לא היו מתקיימות אלמלא "Da Funk".
איאן מאת'רס מ-"Stylus Magazine" ציין כי "יש ליבה של עבודה קלאסית בלתי ניתנת להפרדה ב-"Homework", המסתתרת בין הטוב בלבד, וכשיש לך אלבום בכורה קלאסי המוחבא בין קווי מתאר של הגמלוניות האדירה של בכורתם, קשה שלא להיות מתוסכל."
רולינג סטון העניקו לאלבום שלושה כוכבים מתוך חמישה וציינו כי "תובנתם המהותית של הצמד אשר מגדירה את הקריירה שלהם, היא לא שמלכתחילה דיסקו היה מטופש, אלא שאינו היה מטופש מספיק".
הם דירגו את האלבום בראש רשימתם "30 אלבומי מוזיקת הדאנס האלקטרונית הטובים בכל הזמנים" והצהירו כי בכורתם של הצמד היא "גאונות מחשמלת עצבים טהורה".
על פי סקוט וודס מהוילאג' וויס, "דאפט פאנק [הסירו] את המכסה של הצנרות [היצירתיות]" עם יציאתו של Homework.
דרן גאוול ממגזין "Drop-D" נתן גם כן סקירה שלילית, וציין כי "Homework היא יצירתם של כמה תקליטנים שנשמעים כמו חובבנים במיטבם."
דאפט פאנק רצו שרוב ההנפקות של האלבום יהיו בפורמט של תקליט ויניל, אז תחילה הונפקו רק 50,000 עותקים של האלבום בפורמט של ויניל.
לאחר הוצאת האלבום לאור, המכירות המסחררות של האלבום גרמו למפיצים להאיץ את ההנפקה על מנת לספק את הביקוש של הקונים.
האלבום הופץ ב-35 מדינות סביב העולם, והגיע לשיאו כשדורג במקום ה-150 במצעד הבילבורד 200. ראשית, Homework דורג במצעד האוסטרלי ב-27 באפריל 1997; הוא צעד במצעד במשך שמונה שבועות כשבשיאו הגיע למקום ה-37. בצרפת, האלבום הגיע למקום השלישי וצעד במצעד במשך 82 שבועות.
ב-1999, האלבום הגיע למעמד של אלבום זהב בצרפת על כך שמכר יותר מ-100,000 עותקים.
ב-11 ביולי 2001, האלבום הוכתר לאלבום זהב על ידי איגוד תעשיית ההקלטות האמריקאי, דבר אשר הורה על מכירות של מעל לחצי מיליון עותקים בארצות הברית.
עד לאוקטובר 1997, האלבום מכר מעל ל-220,000 עותקים סביב העולם.
בילבורד דיווחו כי על פי וירג'ין רקורדס, שני מיליון עותקים נמכרו עד לפברואר 2001. עד לספטמבר של שנת 2007, האלבום מכר 605,000 עותקים ברחבי ארצות הברית.
מחודש ינואר עד חודש דצמבר של שנת 1997, יצאו הצמד לסיבוב הופעות מסביב לאירופה ואמריקה על מנת לקדם את האלבום.
סיבוב ההופעות נקרא "Daftendirektour" והוא אירע באיטליה, ארצות הברית, גרמניה, צרפת, בריטניה, נורווגיה, שוודיה, שווייץ, דנמרק, בלגיה, קנדה, הולנד, אירלנד, ספרד ואוסטריה.
בשנת 2000, הוציא הצמד אוסף וידאו קליפים של שירים וסינגלים מהאלבום בשם "D.A.F.T.: A Story About Dogs, Androids, Firemen and Tomatoes".
אף על פי שהכותרת נובעת מהופעתם של כלבים ("Da Funk" ו-"Fresh"), אנדרואידים ("Around the World"), כבאים ("'Burnin") ועגבניות ("Revolution 909") בקליפים, אין עלילה מגובשת המחברת בין הקליפים השונים.
תומא בנגלטר - הלחנה, נגינה, הפקה מוזיקלית
גי-מנואל דה הומם-קריסטו - הלחנה, נגינה, הפקה מוזיקלית, עיצוב
+מדינהמעמדמכירותבלגיה (BEA)פלטינה50,000*קנדה (CRIA)פלטינה כפולה200,000^צרפת (SNEP)פלטינה534,400*הולנד (NVPI)זהב50,000^ניו זילנד (RMNZ)פלטינה15,000^הממלכה המאוחדת (BPI)פלטינה345,009אמריקה (RIAA)זהב674,000*נתוני מכירות המבוססים על הסמכה בלבד
Honest הוא אלבום האולפן השני של הראפר האמריקאי פיוצ'ר.
האלבום יצא לאור ב-22 באפריל 2014, על ידי חברות התקליטים A1 רקורדינגס ופריבנדז, והופץ על ידי אפיק רקורדס.
האלבום מכיל הופעות אורח של פארל, פושה טי, קזינו, ויז קאליפה, קניה וסט, דרייק, יאנג סקוטר, אנדרה 3000 וליל ויין.
האלבום נתמך על ידי חמישה סינגלים: "Karate Chop (Remix)", "Honest", "Shit", "Move That Dope" ו-"I Won", לצד הסינגל השיווקי "Real and True", בו משתתפים הזמרת האמריקאית מיילי סיירוס והמוזיקאי האנגלי מיסטר הדסון.
האלבום קיבל בעיקר ביקורות חיוביות ממבקרי המוזיקה.
הוא הגיע היישר אל המקום השני במצעד הבילבורד 200, ומכר 53,000 עותקים בשבוע הראשון לצאתו.
האלבום קיבל את תואר הזהב מאיגוד תעשיית ההקלטות האמריקאי, על 500,000 יחידות שקולות לאלבום סך הכל.
Hometown, My Town (בעברית: "עיר הולדתי, העיר שלי") הוא האלבום התשיעי של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור, ביולי 1959, לאחר שהוקלט בחודש נובמבר בשנה הקודמת.
Homemade Dynamite (בעברית: דינמיט תוצרת בית) הוא שיר של הזמרת-יוצרת הניו זילנדית לורד מאלבומה השני, Melodrama.
היא כתבה את הרצועה יחד עם טובה לו, ג'ייקוב ג'רלסטרום, לודוויג סודרברג והפיקה אותה יחד עם פרנק דיוקס והמפיק הקולי קוק הארל.
מבקרי המוזיקה תיארו את "Homemade Dynamite" כשיר R&B וסינת'פופ עם אפקטים קוליים, כלי הקשה מהדהדים, הוק סטקטו, סינתיסייזרים וביטים של היפ הופ.
מילות השיר עוסקות בתחושת האופוריה במסיבת בית עם חברים.
"Homemade Dynamite" זכה לביקורות חיוביות ממבקרי מוזיקה, ששיבחו את תוכנו הלירי, שירתה של לורד והפקתו.
על אף שהשיר לא הגיע לרמת ההצלחה של הסינגל המוביל של האלבום, הוא נכנס למצעדים בפורטוגל, שוודיה ובריטניה.
לורד ביצעה את השיר בפסטיבל קואצ'לה, וכן בטקס פרסי הווידאו קליפים של MTV לשנת 2017. בנוסף, לורד ביצעה את השיר בהפקה מחודשת ל-Vevo יחד עם חמישה שירים נוספים מהאלבום.
ב-15 בספטמבר 2017 יצאה גרסת הרמיקס לשיר, בהשתתפות המוזיקאים האמריקאים חאליד, פוסט מאלון וסיזה, כסינגל השלישי מתוך מהאלבום.
מבקרי המוזיקה שיבחו את הפקתו ואת הבתים של כל אחד.
הרמיקס זכה להצלחה מתונה במצעדי המוזיקה, ובין היתר הגיע בשיאו במקום ה-20 בניו זילנד, ולמקום ה-92 בבילבורד הוט 100 האמריקאי.
הרמיקס הגיע למעמד פלטינה בקנדה ובניו זילנד ולפלטינה כפולה באוסטרליה.
בראיון ל-The Spinoff, תיארה לורד את "Homemade Dynamite" כרגע שבו "כולם בהרגשה טובה ואולי הקצוות החדים של הערב עדיין לא ממש הראו את עצמם".
הזמרת הסבירה כי במהלך ההפקה השיר התחיל עם צליל "בוטלג", אך עד מהרה התפתח ל"מיקס פופ מבריק".
השיר מהווה סטייה מנושא הפרידה בו עוסקים רבים מהשירים האלבום, שכן הוא עוסק בידידות.
בעת כתיבת השיר, לורד לא חשבה על הגדרה או נושא ספציפיים.
היא עבדה עם זמרת הפופ השוודית טובה לו והצהירה ששתיהן הבינו זו את זו והעבירו "זמן נפלא" בכתיבה.
למרות הרקע המוזיקלי השונה שלהן, לורד הסתקרנה לעבוד עם מישהו שסגנון ההפקה שלו מנוגד לשלה.
השיר נכתב בלוס אנג'לס, במתחם בבעלותו של המפיק השוודי מקס מרטין.
המבקרת קלייר שאפר הרגישה כי מקור ההשפעה של "Homemade Dynamite" הוא השירה העדינה בשיר "Fineshrine" של הלהקה Purity Ring.
השיר הוקלט בשני מקומות שונים בארצות הברית.
ההקלטות החלו באולפני ההקלטות של קונוויי בלוס אנג'לס, קליפורניה, בסיוע של טובה לו.
שאר הרצועה הושלמה באולפני אלקטריק ליידי שבגריניץ' וילג', מנהטן.
סרבן גניאה ביצע את המיקסינג לשיר באולפני MixStar, יחד עם ג'ון האנס, ולורה סיסק שימשה כמהנדסת הקול.
את המאסטרינג עשה רנדי מריל באולפני סטרלינג סאונד.
מבין המעורבים האחרים ביצירת השיר נמנים ג'ייקוב ג'רלסטרום ולודוויג סודרברג שהיו מכותבי השיר, וקוק הראל ופרנק דיוקס שהיו ממפיקיו.
זוהי הרצועה היחידה באלבום שלא הופקה או נכתבה על ידי ג'ק אנטונוף.
"Homemade Dynamite" הורכב במפתח בי-מול מז'ור והוא בעל בקצב מתון של 108 פעימות לדקה.
השירה של לורד משתרעת על טווח התווים F3 עד ל-D5. השיר עוקב אחר המהלך ההרמוני .
הוא תואר כשיר מיד-טמפו מסוג R&B וסינת'פופ ובעל אפקטים קוליים, כלי הקשה מהדהדים, הוק סטקטו, סינתיסייזרים וביטים של היפ הופ.
עורך העיתון שיקגו טריביון, גרג קוט, ציין כי השירה של לורד הופכת ל"שירת ראפ" בחלק מבתי השיר, בעוד שוויל ריצ'רדס מ-DIY טען כי "השירה הלוחשת שלה נשמעת כמו הוריקן".
דייוויד גרינוולד מ-The Oregonian הסביר כי לורד ביצעה את השיר בפלסט.
במגזין הגרדיאן השוו את תרחיש תאונת הדרכים לשיר "There Is a Light That Never Goes Out" של הסמית'ס משנת 1992. כמו ב-"The Louvre", השיר חושף את חוש ההומור והאינטימיות של לורד עם אפקט הפיצוץ שהיא עושה עם פיה בסיומו של הפזמון השני.
"Homemade Dynamite" זכה לביקורות חיוביות ממבקרי מוזיקה.
ויל הרמס מרולינג סטון כינה את "הפיצוץ הזעיר בתוך שקט מוחלט" שבשיר כחלק הבולט ביותר באלבום.
דן וייס מ-Consequence of Sound כתב כי הוא "מעולה" וכינה את רעש הפיצוץ שעשתה הזמרת "מקסים", בעוד שעורך Drowned in Sound, ג'ו ג'יגינס, כינה את סוף השיר "מחשמל".
אמילי ריילי מ-Paste ציינה שההפקה שלו יוצרת "פזמון משוחרר לחלוטין".
במגזין הגרדיאן נכתב כי השיר אמנם "לא רע", אך אין בו שום דבר מבחינה מלודית או קולית שמבדיל אותו מרשימת השמעה ברדיו.
עוד הוסיף הכותב כי לדעתו זהו השיר הכי פחות טוב בתקליט.
ב-Sputnikmusic נכתב כי הרצועה "די חזקה ומבוצעת היטב".
על אף מספר ביקורות מעורבות, ברולינג סטון דירגו את השיר במקום השני ברשימת שירי השנה של העיתון.
בדירוג, תואר השיר כ"מותחן סינת'פופ עצבני וסקסי".
ברשימת השירים הטובים ביותר של שנות ה-2010, דירג רוב שפילד את "Homemade Dynamite" במקום ה-32. בתחנת המוזיקה האלטרנטיבית האוסטרלי טריפל ג'יי דורג השיר דורג במקום ה-14 במצעד שירי 2017.
+מקבץ רשימות של גופים אשר דירגו את השיר "Homemade Dynamite"ארגוןרשימהמיקוםמקוררולינג סטון50 השירים הטובים ביותר לשנת 20172ספין101 השירים הטובים ביותר לשנת 201734
במצעד הסינגלים הבריטי, דורגה גרסת הסולו במקום ה-82, ב-22 בספטמבר 2017. הוא זכה להצלחה דומה במדינות אירופיות אחרות כמו שוודיה ואירלנד, שם הגיע בשיאו לבמקומות ה-84 וה-61 בהתאמה.
השיר זכה להצלחה מסחרית בבלגיה, והתברג בחמישייה המובילה של שני המצעדים הרשמיים במדינה, המייצגים אזורי פלנדריה וולוניה.
כמו השיר המקורי, גרסת הרמיקס זכה להצלחה מתונה בקנדה ובהולנד, שם הגיע למקום ה-54 וה-92. במצעד הבילבורד הוט 100, הגיע השיר בשיאו למקום ה-92, וזכה לסך השמעות של 5.9 מיליון עותקים וסך מכירות של 10,000 עותקים במדינה.
הרמיקס אף נכנס ל-20 המובילים בניו זילנד, מולדתה של לורד.
באוסטרליה, הגיע השיר למקום ה-23. מאז יציאתו, זכה הרמיקס למעמד פלטינה כפולה באוסטרליה, ופלטינה בניו זילנד וקנדה.
לורד ביצעה את "Homemade Dynamite" לראשונה בפסטיבל המוזיקה והאמנויות של עמק קואצ'לה.
היא הציגה אותו בכך שאמרה שהוא נועד "להמחיש את התחושה של בילוי לילי, מעליותיו למורדותיו" ואת החלק "שבו הכל טוב".
השיר אמור היה להתנגן בבכורה במסעדה "Pappy & Harriet's" שבקליפורניה, אך נמחק מרשימת השירים.
במהלך ההופעה, לבשה לורד "מכנס כסף מסנוור וחלק עליון מעוטר בסגנון מחוך", אותו תיארו דיילי טלגרף כשינוי בסגנון האופנה שלה.
ההופעה המלאה זכתה לתגובות חיוביות מצד המבקרים, כאשר באנטרטיינמנט ויקלי ציינו אותה כאחת מנקודות השיא של הפסטיבל.
במהלך הופעתה בפסטיבל אושיאגה ב-4 באוגוסט 2017, הזמינה לורד את טובה לו לבצע איתה גרסת דואט ל-"Homemade Dynamite".
הרצועה בוצעה גם בטקס פרסי הווידאו קליפים של MTV לשנת 2017. לורד חשפה שעות לפני ההופעה כי היא אובחנה כחולה בשפעת, ובמקום לשיר בחרה לבצע ריקוד.
הוא זכה לביקורות מעורבות מצד המבקרים וקהל, כאשר רבים כינו אותו "מוזר".
מאוחר יותר, הפכה התקרת למם אינטרנט.
לורד הגנה מאוחר יותר על הופעתה בראיון לפודקאסט, ואמרה שהצופים הגיבו ביתר על המידה לריקוד שלה.
היא אסבירה כי ייתכן ש"מעין מביך לראות אדם חווה שמחה עזה", ולדעתה זו הסיבה שאנשים מצאו את הריקוד "מטריד".
השיר היה חלק מרשימת הרצועות שלה בסיבוב ההופעות "Melodrama World Tour".
היא אף ביצעה את השיר בהפקה מחודשת, יחד עם חמישה שירים נוספים מהאלבום, כחלק מסדרת הופעות חיות של Vevo.
רמיקס בהשתתפות חאליד, פוסט מאלון וסיזה
ב-16 בספטמבר 2017, פורסמה גרסת רמיקס לשיר בהשתתפות המוזיקאים האמריקאים חאליד, פוסט מאלון ו-סיזה.
לורד רמזה על הרצועה לראשונה באינסטגרם לאחר טקס פרסי המוזיקה של MTV ב-2017, כששם השיר כתוב ב-21 כוכביות.
מאוחר יותר התברר שזוהי ההכרזה על הרמיקס.
גרסת הרמיקס הייתה לשיתוף הפעולה הראשון של לורד מאז הסינגל "Magnets" עם הצמד Disclosure, והראשון כאמנית מובילה.
הרמיקס יצא לאור כסינגל שלישי מתוך אלבומה השני, Melodrama.
בעטיפת הרמיקס מוצג "דיוקן דמוי פולרואיד בחדר של בלוני הליום", כשאחד מסתיר את פניה של לורד.
ההפקה המקורית של השיר נותרה ללא שינוי, בזמן שמבחינת מילית נוספו שורה נוספת בפזמון הראשון ושלושה בתים חדשים שכתבו וביצעו כל אחד מהמשתתפים ברמיקס.
בנוסף, שינתה לורד חלקים מהפזמון, והעבירה את השורה "Now you know it's really gonna blow" לסוף השיר בתור האאוטרו.
בפסטיבל iHeartRadio לשנת 2017, הפתיעה לורד את הקהל כשהעלתה את חאליד לבמה לשיר יחד איתה את הרמיקס.
הרמיקס זכה לביקורות חיוביות ממבקרי המוזיקה, כאשר חלקם שיבחו את הבתים של הזמרים האורחים.
במגזין "בילבורד" זכה השיר לכינוי "להיט מסיבות מדבק".
מייק ואס מ-Idolator הצהיר כי ברמיקס היו "כל המרכיבים ליצירת להיט".
שרה מרפי מ-Exclaim אמרה כי "הבתים הנוספים מרעננים את רצועת הפופ המהירה, תוך שמירה על הדבקות הבלתי ניתנת להכחשה של הגרסה המקורית".
פיל ויטמר מ-Noisy כינה את הרמיקס "נפיץ", בעוד שב-Uproxx כינו אותו "שמיימי".
בבלוג Pigeons & Planes מיקמו את הרמיקס ברשימת השירים הטובים ביותר של השבוע ב-15 בספטמבר 2017, כאשר שרלוט פרייטאג שיבחה את הפזמון האחרון, המכיל "הרמוניות מדהימות בארבעה חלקים".
לאחר צאתו של הרמיקס הרשמי, ערכה תחנת הרדיו האוסטרלית טריפל ג'יי תחרות למציאת את הרמיקס הטוב ביותר ל-"Homemade Dynamite".
הוגשו יותר מ-1,000 רמיקסים, ולבסוף הוכרזו חמישה מועמדים סופיים: אילה קאה, אייליש גיליגן, סוויט פוטייטו, טון יות' ווינסנט סול.
לורד עצמה בחרה את המנצח, Sweet Potato, ואמרה שהרמיקס מזכיר לה את קולות ה-"Chopped and screwed" בה השתמשה כקצב בשיר "Million Dollar Bills" מ-2013. לורד אף ציינה לשבח את הרמיקס של וינסנט סול, ומצאה את הפקת ההאוס גרוב שלו מעניינת.
אזור תאריך פורמט חברת תקליטים מקורשונים 16 בספטמבר 2017 הורדה דיגיטלית יוניברסל מיוזיק ניו זילנד איטליה 13 באוקטובר 2017 רדיו להיטים עכשוויים יוניברסל ארצות הברית 24 באוקטובר 2017 ריפבליק רקורדס
Honestly, Nevermind הוא אלבום האולפן השביעי של הראפר הקנדי דרייק.
האלבום יצא לאור ב-17 ביוני 2022 על ידי חברות התקליטים OVO סאונד וריפבליק רקורדס.
ב-16 ביוני 2022, פנה דרייק לאפליקציית המדיה החברתית אינסטגרם על מנת להכריז על צאת אלבומו האולפן השביעי שלו Honestly, Nevermind, כאשר תאריך יציאה יהיה יממה למחרת ב-17 ביוני 2022. דרייק הציג לראשונה כמה שירים בתחנת הרדיו Sirius XM לפני יציאתו.
האלבום יצא לאור בשירותי סטרימינג בחצות, ב-17 ביוני.
האלבום עצמו מוקדש למעצב האופנה האמריקאי וירג'יל אבלו, שנפטר בשנת 2021.
לצד צאת האלבום יצא הווידאו קליפ לרצועה "Falling Back".
הקליפ בוים על ידי דיירקטור X, בו ניתן לראות דרייק מתחתן עם 23 נשים שונות.
שחקן הכדורסל הקנדי טריסטן תומפסון מופיע כמלווה שלו.
+ תאריכי יציאות לאור ופורמטים עבור Honestly, Nevermindמדינהתאריךפורמטחברת תקליטיםמקורעולם17 ביוני 2022הורדה דיגיטלית • הזרמת מוזיקה OVO • ריפבליק
"Homesick" הוא סינגל שיווקי של הזמרת הבריטית, דואה ליפה, המופיע באלבום האולפן הראשון שלה, Dua Lipa.
השיר נכתב על ידי דואה ליפה וכריס מרטין, והופק על ידי ביל רחקו.
השיר יצא ב-1 בדצמבר 2017 בהוצאת חברת התקליטים וורנר רקורדס.
נכון לאוגוסט 2023, השיר הושמע למעלה מ-11 מיליון פעמים ביוטיוב, ולמעלה מ-232 מיליון פעמים בספוטיפיי.
אזורתוארמכירותבלגיה (BEA)זהב10,000פולין (ZPAV)זהב25,000הממלכה המאוחדת (BPI)כסף200,000
אזורתאריךפורמטחברת תקליטיםהערותעולמי 1 בדצמבר 2017הורדת מוזיקה, הזרמת מוזיקהוורנר רקורדס בלגיה 8 בדצמבר 2017להיט רדיו עכשווי, מוזיקה עכשווית למבוגרים הולנד
Homework (Remixes) הוא אלבום רמיקסים של צמד המוזיקה האלקטרונית הצרפתי דאפט פאנק שיצא לאור על ידי וורנר מיוזיק צרפת ב-22 בפברואר 2022. ההוצאה התרחשה במקביל ליום השנה ה-25 לאלבום Homework של דאפט פאנק.
הוא כולל רמיקסים לשירים מתוך Homework של אמנים כמו DJ Sneak, Masters at Work, טוד טרי, מוטורבאס, סלאם ואיאן פולי.
ב-22 בפברואר 2022, שנה לאחר שהודיעו על פירוקם, דאפט פאנק עדכנו את עמודי המדיה החברתית שלהם בפוסטים מוצפנים שהובילו לחשבון טוויץ' חדש.
בשעה 2:22 UTC, החל שידור חד פעמי בלבד של מופע Daftendirektour המלא של דאפט פאנק בתיאטרון המאיאן.
במקביל, יצאה מהדורה דיגיטלית לציון 25 שנה ל-Homework הכוללת את האלבום המקורי ו-15 רמיקסים, תשעה מהם לא היו זמינים בעבר בפלטפורמות דיגיטליות.
Homework (Remixes) יצא כאלבום עצמאי הכולל את 15 הרמיקסים הללו.
הוא יצא לאור ברחבי העולם על גבי תקליט התקליטור ב-25 בנובמבר 2022. Homework (Remixes) נכנס למצעדים במספר מדינות והגיע למקום ה-17 במצעד אלבומי הדאנס/אלקטרוני של בילבורד.
Honeymind הוא אלבום האולפן השלישי של הזמר והשחקן בן פלאט.
האלבום יצא לאור ב-31 במאי 2024, על ידי חברת התקליטים אינטרסקופ רקורדס.
מתוך האלבום יצאו שלושה סינגלים: "Andrew" ו-"Cherry On Top" ו-"Treehouse", ב-15 במרץ, 11 באפריל, ו-17 במאי בהתאמה.
אזורתאריךפורמטחברת תקליטיםהערותכלל העולם31 במאי 2024תקליטור • הורדה דיגיטלית • סטרימינגאינטרסקופ רקורדס
"Honesty" הוא שיר של הזמר והיוצר האמריקאי בילי ג'ואל, שיצא לאור באלבום האולפן השישי שלו, "52nd Street" משנת 1978. ג'ואל כתב והלחין את השיר, והוא הופק בידי פיל רמון.
השיר הגיע בשיאו למקום ה-24 במצעד הבילבורד הוט 100 האמריקאי, למקום הראשון בצרפת וזכה באלבום זהב על ידי איגוד תעשיית ההקלטות היפני על מכירות והורדת רינגטונים של למעלה מ-100,000 יחידות.
ג'ואל ביצע את השיר בהופעה חיה מספר פעמים עם אלטון ג'ון ומאוחר יותר עם בריאן אדמס.
השיר זכה לגרסת כיסוי של אמנית ה-R&B האמריקאית, ביונסה, ונכלל באלבומה "I Am...
השיר היה מועמד בקטגוריית שיר השנה בטקס פרסי הגראמי ה-22 שנערך ב-27 בפברואר 1980. הוא הגיע בשיאו למקום ה-16 במצעד הסינגלים הקנדי.
ב-28 ביולי 1979, השיר צעד במקום ה-31 במצעד ההולנדי.
במצעד הבילבורד הוט 100 של ארצות הברית, השיר הגיע בשיאו למקום ה-24. השיר טיפס בצרפת עד למקום הראשון, ושהה בו שמונה שבועות רצופים.
הוא דורג במקום העשירי בין להיטי שנות ה-70 בצרפת.
בילי ג'ואל - כתיבה, שירה, פסנתר אקוסטי
דוד שפינוזה - גיטרה אקוסטית
דאג סטגמאייר - גיטרה בס
רוברט פרידמן - תזמור, קרן וכלי קשת
מצעד (1979)מיקום שיאאוסטרליה (Kent Music Report)80קנדה (RPM) הסינגלים המובילים16קנדה (RPM) מוזיקה עכשווית למבוגרים4פינלנד (Suomen virallinen lista)29צרפת (IFOP)1איטליה (Musica e Dischi)10יפן (מצעד הסינגלים של אוריקון)53הולנד (סינגל טופ 10031ניו זילנד (מוזיקה מוקלטת ניו זילנדית)38מצעד הסינגלים הדרום אפריקאי8בילבורד הוט 100 בארצות הברית24בילבורד אמריקאי מוזיקה עכשווית למבוגרים9מצעד הסינגלים של זימבבואה20 מצעדי סוף השנה
מצעד (1979)מיקוםקנדה122ארצות הברית (נתוני מצעד הפופ השנתי של ג'ואל ויטבורן)155
בשנת 2008 הקליטה הזמרת האמריקאית ביונסה, גרסת כיסוי לשיר, בהפקת סקוט סטורץ', לאלבום אוסף של להקתה הקודמת "דסטיניז צ'יילד", בשם Mathew Knowles & Music World Present Vol.1: Love Destiny.
השיר נכלל מאוחר יותר במהדורת הפלטינה של אלבום הסולו השלישי שלה, "I Am...
השיר הפך לפופולרי מאוד במצעד הדרום קוריאני הבינלאומי, והגיע בשיאו למקום השני.
הוא הפך לסינגל התשיעי הנמכר ביותר בשנת 2010 בדרום קוריאה, וזכה למעלה מ-800,000 הורדות דיגיטליות.
מצעד (2010)מיקום שיאמצעד Airplay של חבר המדינות (TopHit)196מצעד גאון הבינלאומי של דרום קוריאה2מצעד (2011)מיקום שיאמצעד גאון הבינלאומי של דרום קוריאה2 מצעדי סוף השנה
מצעד (2010)מיקוםמצעד גאון הבינלאומי של דרום קוריאה9מצעד (2011)מיקוםמצעד גאון הבינלאומי של דרום קוריאה173
הוא סרט קומדיה בלשית אמריקאי עתידי בבימיו של אית'ן כהן, שגם כתב את התסריט יחד עם טרישה קוק.
השניים גם משתתפים בהפקה לצד רוברט גראף, טים באבן ואריק פלנר.
הסרט הוא השני ב"טרילוגיית סרטי בי מובי לסביים" של הצמד, אחרי הסרט "סעי בובה" משנת 2024. מככבים בו מרגרט קוואלי, אוברי פלזה, צ'ארלי דיי, בילי אייכנר וכריס אוונס.
הסרט הוקרן בבכורה עולמית במדור הקרנת חצות של פסטיבל קאן 2025. הוא עלה לאקרנים בארצות הברית ב-22 באוגוסט 2025.
האני אודונהיו, חוקרת פרטית בעיר קטנה, מתעמקת בסדרה של מקרי מוות מוזרים הקשורים לכנסייה מסתורית.
מרגרט קוואלי – האני אודונהיו, חוקרת פרטית
אוברי פלאזה – אמ ג'י, שוטרת
כריס אוונס – מנהיג כת
בינואר 2024 הוכרז כי מרגרט קוואלי, אוברי פלזה וכריס אוונס יככבו בסרט בשם "Honey Don't!" בבימויו של אית'ן כהן על פי תסריט שכתב יחד עם בת זוגו טרישיה קוק, בהפקת Focus Features.
הסרט הוא שיתוף פעולה שני של קוואלי עם כהן וקוק ועם האולפן במסגרת טרילוגיית סרטים בעלי מאפיין זהה שיוצרים בני הזוג, אותם הם מגדירים כקומדיות לסביות בסגנון בי מובי, ואחריו צפוי סרט שלישי בשם "Go Beavers".
הם הגדירו את הסרט כקומדיה אפלה הדומה בסגנון ליצירות דומות של האחים כהן אך עם תוכן מיני שהאחים לא כללו בסרטים שביימו יחד.
באפריל 2024 הוכרז על השתתפותם של השחקנים צ'ארלי דיי, בילי אייכנר, גבי בינס, טליה ריידר, לארה אבובה, קריסטן קונולי, לנה הול, דון סוויזי, קייל בראון, ג'וש פאפצ'אק, כריסטיאן אנטידורמי, קייל בראון ואלכסנדר קרסטויו.
צילומי הסרט החלו ב-25 במרץ 2024 באלבקרקי שבניו מקסיקו והסתיימו ב-25 במאי.
הסרט נבחר להקרנה בפסטיבל קאן ה-78 מחוץ לתחרות הרשמית במדור הקרנת חצות, שם תהיה הקרנת הבכורה העולמית שלו ב-24 במאי 2025.
הסרט עלה לאקרנים בארצות הברית ב-22 באוגוסט 2025.
"Honey" (בעברית: "מוֹתֶק") הוא שיר שהוקלט על ידי הזמרת-יוצרת האמריקאית טיילור סוויפט.
הוא יצא לאור ב-3 באוקטובר 2025 יחד עם שאר רצועות האלבום The Life of a Showgirl, זוהי הרצועה ה-11 באלבום.
Hopes and Fears הוא אלבום הבכורה של להקת הרוק הבריטית קין.
האלבום הגיע היישר למקום הראשון במצעד מכירות האלבומים בבריטניה עם יציאתו בשנת 2004, וקיבל מאז 8 פעמים פלטינה.
בנוסף, האלבום זכה בפרס המוזיקה הבריטית עבור האלבום הטוב ביותר בפברואר 2005.
עם מכירות של כ-6 מיליון עותקים, האלבום דורג במקום ה-16 ברשימת האלבומים הבריטיים הנמכרים ביותר של המילניום הנוכחי.
"Horror Show" הוא אלבום של להקת ההבי מטאל Iced Earth.
Horror Show הוא אלבום קונספט העוסק במפלצות וסיפורי אימה קלאסיים, ביניהם דרקולה, פרנקנשטיין ופנטום האופרה.
השירים באלבום עוסקים בסיפורים מנקודת מבט ייחודית ולעיתים שונה מהמקובל (כגון דרקולה שנהפך לערפד בעקבות מות אהובתו כשיצא למסע צלב, והדואט המצמרר בין כריסטין לפנטום האופרה הרצחני).
חלק מהשירים שואלים מילים וביטויים מתוך סרטי הקולנוע מהם קיבלו השראה, כגון המשפט the blood is the life מהשיר "דרקולה" שנלקח מהסרט דרקולה (1992) שהתבסס על ספרו של ברם סטוקר.
בגרסת המיוחדת ישנו שיר בונוס, גרסת כיסוי לקטע האינסטרומנטלי Transylvania של Iron Maiden.
ישנה גם גרסה בת 2 תקליטורים, בה בתקליטור השני מופיע שיר הכיסוי וכן ריאיון עם מנהיג להקת Iced Earth ג'ון שפר.
ג'ון שפר (Jon Schaffer) - גיטרת קצב, גיטרה מובילה, גיטרה אקוסטית, שירה, מנדולינה, קלידים
מאט בארלו (Matt Barlow) - סולן, שירה ראשית
לארי טרנובסקי (Larry Tarnowski) - סולואי גיטרה (למעט ב-Ghost of Freedom)
ריצ'רד כריסטי (Richard Christy) - תופים
סטיבן דיג'ורג'ו (Steve DiGiorgio) - גיטרה בס
יונהוי פרסיפילד (Yunhui Percifield) - סולנית, שירה נשית ב-The Phantom Opera Ghost בתור כריסטין דאה, קולות רקע
ג'ים מוריס (Jim Morris) - קולות רקע, קלידים, סולו גיטרה ב-Ghost of Freedom
ריצ'י וילקיסון (Richie Wilkison) - קולות רקע
רפאלה פריאס (Rafaela Farias) - קולות רקע
סם קינג (Sam King) - קולות רקע